**ROMÂNIA**

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

**Nr. \_\_\_\_\_\_\_ din \_\_\_\_\_\_\_\_ 2022**

# RAPORT DE SPECIALITATE

la proiectul de hotărâre

privind închirierea prin licitație publică a unei suprafețe de teren de 2890 mp,

proprietatea publică a Municipiului Câmpulung Moldovenesc

destinată amplasării unei instalații de transport pe cablu tip teleschi

 **INIŢIATOR PROIECT DE HOTÃRÂRE:**

####  Primar, Negură Mihăiță

 La proiectul de hotărâre, aducem următoarele precizări:

În vederea extinderii și modernizării domeniului schiabil „Rarău - Câmpulung Moldovenesc” se propune montarea unor mijloace de transport persoane cablu tip teleschi, în partea inferioară a pârtiei din zona Izvorul Alb.

Teleschiul este o instalație ce se pretează pentru distanțe scurte, este tipul de instalație transport pe cablu “low cost” și este una dintre cele mai uzitate instalații pe pârtiile de schi cu distanțe relativ mici și diferențe de nivel reduse.

În zona inferioară a domeniului schiabil Rarău, având în vedere lățimea, diferența de nivel și gradul mediu de dificultate al pârtiei, realizarea unei astfel de instalații face atractivă pentru a masa mai largă de practicanți ai sportului de iarna.

Terenul care face obiectul închirierii este situat în Municipiul Câmpulung Moldovenesc, în strada Izvorul Alb nr. 165 si este reprezentat de suprafața de 2890 mp, parte din bunurile domeniului public schiabil „Rarău - Câmpulung Moldovenesc”, proprietate publică a Municipiului Câmpulung Moldovenesc.

Modalitatea de acordare a închirierii este procedura închirierii prin licitație publică, în conformitate cu prevederile legislației specifice în vigoare. Conform raportului de evaluare elaborat, prețul de pornire pentru chiria lunară este de 1212 lei (la o valoare totală a terenului de 142.220 lei/10 euro la mp). Pe lângă această chirie se achită un cuantum de 10% din încasările rezultate în urma vânzării biletelor la instalația de teleschi.

Închirierea imobilelor disponibile constituie o sursă permanentă și sigură de venituri pentru bugetul local.

Asigurarea serviciilor specifice domeniilor schiabile și îmbunătățirea acestora asigură creșterea gradului de satisfacție a clienților, conduce la dezvoltarea atât a domeniului schiabil cât și a întregii comunități locale.

Notă: Suprafața de teren, de 2890 mp, nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu este grevată de sarcini și nu face obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**Istrate Luminița | **Serviciul patrimoniu****Șef serviciu,**Niță Luminița |